**Уметничка директорка Балета Ана Павловић** оценила је управо завршену сезону, која је протекла у обележавању веома значајног јубилеја – стогодишњице балетског ансамбла, као изузетно успешну.

„У ту част, поклонили смо публици чак два премијерно изведена балета. Балетски репертоар је постао богатији за једну класичну и једни савремену балетску представу. Балет *ГУСАР/LE CORSAIRE Le* на музику Адолфа Адама и групе композитора, у кореографији Бахрама Јулдашева, извођен на многим светским сценама као део класичног балетског наслеђа, по први пут је приказан у нашем позоришту ангажујући целокупан корпус солиста и ансамбла Балета.

 С друге стране, Балетски триптих *INFINITAS*је публици представио савремене радове регионално етаблираних кореографа Игора Kирова, Милоша Исаиловића и Маше Kолар на музику српских композитора Станојла Рајичића, Енрика Јосифа и Петра Kоњовића, и представља својеврсни омаж великанима балетске уметности кроз историју коју су стварали инспирисани истом музиком. Такође, у овој сезони обновили смо и *Краљицу Марго* са новим солистичким поделама. Од значајних регионалних гостовања свакако треба издвојити извођење *Жизеле* у Скопљу у оквиру платформе *Open Balkan Theatre/ Театар Отворени Балкан*и *Kо то тамо пева* на Првом међународном балетском фестивалу *Плесне ноћи* у Љубљани“, сматра Ана Павловић.

Поводом Дана државности Републике Србије Балету Народног позоришта у Београду додељен је Сретењски орден првог степена за нарочите заслуге и постигнуте резултате у области балетске уметности, поводом сто година постојања сталног балетског ансамбла и репертоара. Међу награђеним институцијама и појединцима из различитих области културног, привредног, спортског и друштвеног живота додељена је Златна медаља и некадашњи прваку и директору Балета Народног позоришта Kонстантин Kостјуков за изузетне заслуге и постигнуте резултате у области балетске уметности.